આ વિશે વાત કરતાં પોલીસ કોન્સ્ટેબલ સતીષભાઈ રાઠોડ (નામ બદલ્યું છે ) કહે છે, ‘ઘણી વાર એવું બને છે કે રજા જોઈતી હોય, પરંતુ કોઈ એવો બનાવ બને તો અમારી રજાઓ મોકૂફ થતી હોય છે ત્યારે રજા લેવા કોની પાસે જવું તે પ્રશ્ન સતાવતો હોય છે. રજા હોવાના કારણે કોઈ ને કોઈ કાર્યક્રમ બનાવ્યો હોય છે. દીકરી માટે છોકરો જોવા જવાનું હોય કે પછી દીકરાના ઍડ્મિશનની વાત હોય તો પણ રજા કેન્સલ થવાના કારણે મુશ્કેલી થઈ આવે છે. આ ઉપરાંત પણ અનેક એવી સમસ્યા હોય છે જે રજૂ કરવાથી તેનો હલ આવે તો અમે રાહત અનુભવીએ.’ જ્યારે નરેશ રામાણી કહે છે, ‘આ સમિતિ પુનઃ શરૃ થવા જઈ રહી છે તે અમારા પોલીસ કર્મચારીઓ માટે ખુશીની વાત છે. હવે એવું લાગે છે કે અમારી સમસ્યાઓનું પણ સમાધાન થશે.’